Kéne egy alkalmazás, amelyik kielemzi a hasadat,
és megmondja, hogy mire vagy éhes.
Jogos, de... ahhoz, hogy képes legyen erre,
olvasnia kellene a gondolataidban.
Ja, gondolom.
És szerinted ez tényleg jó ötlet? Mi van, ha rossz kezekbe kerül?
Mennyit lehetne ártani vele.
Gondolj a hadseregre vagy a nagyvállalati kémkedésre.
- Megérne ennyit az egész? - Ja.
De mennyi szenvedést tudna megspórolni? Mondjuk most.
Éhes vagyok, de nem tudom, mit egyek.
Haver, én is éhes vagyok. Együnk valamit! Mindegy, mit.
Miért mondja mindenki ezt? Ezzel nem segítesz.
A "mindegy, mit" ugyanazt jelenti, mint a "nem segíthetek".
Mostanában próbálom úgy élni az életem, mintha víz lennék.
Azt, hogy milyen hajók szelnek át, és hogy mit szállítanak,
nem tudom.
- Taco jöhet? - Persze.
- Melyik tacós helyre menjünk? - Nekem mindegy.
Gyerünk már! Annyi hely árul tacót. Muszáj a legjobba mennünk!
- Utánajárok. - Szuper! Addig én ücsörgök kicsit.
legjobb taco New Yorkban
Hol a legfincsibb a taco
életem legjobb tacója.
VÉSZHELYZET VAN! Nem tudok taco éttermet választani. SEGÍTS!
New York 26 legjobb tacója
A Tacos Morelos?
Jól hangzik.
Ez az!
Ez lesz az!
Taco!
Úristen! Annyi finom lehetőség!
Helló, haver!
Mit tudnál ajánlani?
- Nekem a barbacoás a kedvencem. - Oké.
Lehet, hogy eltér az ízlésünk.
Melyik a legnépszerűbb?
Valószínűleg a csirkés vagy a carnitas. Nem tudom.
És a kettő közül melyiket szokták jobban szeretni?
Amikor nézed őket evés közben, kik a boldogabbak,
a carnitaszos emberek vagy csirkések?
Nem szoktam figyelni az arcukat, miközben esznek.
Olyankor vagy egy másik vendéget szolgálok ki,
vagy egy birkózós podcastot hallgatok, és csak bámulok ki a fejemből.
Értem. Akkor tudod, mit? Kérnék két carnitast.
Bocsi. De elfogyott a taco.
- Ne már! - De már.
- Elfogyott az összes tortilla. - Miért nem szóltál korábban?
Mert folyamatosan kérdezgettél, ezért folyamatosan válaszoltam.
Én csak szeretném a CM Punkos interjúmat hallgatni, haver.
Elméletileg itt árulják a legjobb tacót. Most mi legyen?
Egyem a második legjobb tacót, mint valami seggfej?
Oké. Nagyszerű!
Basszuskulcs! Hogy fogyhattak ki a tacóból?
Már délután három van. Vagy 45 percig keresgélted a legjobb helyet.
Értem. Akkor utánajárjunk, hogy milyen hely van még nyitva ilyenkor?
Ja, gondolom.
Egy pillanat! Csörgök.
Cassidy az.
"Szia, Arnold! Gyere fel hozzám! Jól jönne egy délutáni menet."
Haver, lehet, hogy szexelni akar.
Micsoda? Inkább szexelnél, minthogy segíts a tacós kutatásban?
Bocs, pajtás, de Arnie-nak muszáj gondoskodni erről.
- Majd beszélünk! - Oké.
Taxi! Taxi!
A NETFLIX SAJÁT GYÁRTÁSÚ SOROZATA
ÉVADZÁRÓ
- Köszönöm. - Köszönöm.
Helló, Dev!
Üdv, Mr. Ryan! Mi a helyzet?
Arthur Ryan, a vőlegény apja!
Helló, Mr. Ryan! Rachel.
Csodás!
Imádom az etnikailag kevert párokat.
Gyönyörűek vagytok együtt.
Köszi.
Jártál már korábban is eltérő etnikumú férfivel, Rachel?
Nem.
Nagyon ideges is voltam emiatt.
Nagyon sok fehérrel jártam. Annyi fehérrel!
De egy nap úgy gondoltam, hogy...
"Rachel, itt az ideje belevágnod, és kipróbálnod egy más etnikumút!"
- És most itt tartunk. Jó döntés volt. - Fantasztikus!
Mennem kell! Mindjárt kezdődik a ceremónia. Nagyon örültem!
- Én is. - Viszlát!
Azta! Mármint, biztosan jó ember,
de nem kéne ennyit használnia az "etnikum" szót.
Ha már szóba került, milyen pasikkal jártál előttem?
Fehérrel, fehérrel, fehérrel,
fehérrel, félig ázsiaival, aztán veled.
Akkor a félig ázsiai srác vezetett el hozzám?
Úgy tűnik. Ki tudja, hogy ezután mi lesz?
Én tudom. Egy fehér srác.
Most pedig Larry és Andrea megosztja velünk
az általuk írt esküket.
Andrea! Pontosan emlékszem arra, amikor először találkoztunk.
Már akkor fülig szerelmes voltam beléd, és tudtam, hogy ez sosem fog elmúlni.
Azóta kételyek, félelem és megbánás nélkül élek.
Larry!
Képes vagy magadba fogadni az életet,
és gyönyörűvé varázsolni, ahogy átáramlik rajtad.
Olyan vagy, mint egy prizma, ami befogadja a fényt,
és gyönyörű színekké formálja.
Akárhányszor a szemedbe nézek,
mindig felvidít, és izgatottá tesz a gondolat,
hogy melletted élhetem le az életem,
és már alig várom, hogy életem hátralevő részét együtt töltsük.
Rachel!
Nem vagyok...
teljesen biztos ebben.
Te lennél az, akivel leélem majd az életem?
Faszom tudja.
De mi a másik lehetőség? Hogy szakítunk?
Az is elég szarnak tűnik.
És szeretlek téged. Komolyan. Nagyon szeretlek, de...
nem annyira, amennyire Larry szereti Andreát.
Az istenit!
Az istenit! Mármint, ilyen tényleg van?
Se kételyek, se félelem, se semmi? Ugyan már!
Nem is tudom. Gondolom...
biztosabb döntés most összeházasodni.
Bocsi. Csak azon agyaltam, hogy mi lehetett volna, ha.
Dev!
Remek ember vagy.
Komolyan.
De igazad van.
Komolyan együtt kéne leélnünk az életünket?
Nem tudom.
Ami szívás, mert úgy tűnik, hogy minden kőbe van vésve.
Nincs több meglepetés.
Összeházasodunk, gyerekeket vállalunk,
megöregszünk, aztán meghalunk.
És már így is beleöltem ebbe
életem legjobb részének két évét,
szóval miért hagynám pocsékba menni?
Egyszerű matek az egész.
Úgyhogy... vágjunk bele!
Azonnal!
Dev, házastársadnak fogadod Rachelt
egy valószínűleg idejétmúlt intézmény keretein belül,
ami elméletileg a "normális" élet része?
Készen állsz feladni
egy tökéletes lelki társ keresését,
és megpróbálni Rachellel a dolgot, hogy előrébb léphess az életedben?
Fogadom.
És te, Rachel, házastársadnak fogadod
ezt az úriembert egy örökkévalóságig,
akivel éppen életed azon időszakában jársz,
amikor mások esküdni szoktak?
Fogadom.
Ezennel olyan embereknek nyilvánítalak benneteket,
akik nagyjából három év múlva, lehet, hogy rájönnek,
hogy hibát követtek el.
Elbizonytalanodtál Rachellel kapcsolatban?
De már együtt éltek.
Minden rendben volt. Mi történt?
Nem tudom. Csak olyan komoly a dolog.
Az én koromban már nem nagyon engedhetem meg a szakítást.
Ezért nehéz a döntés. Ennyi.
Annyira határozatlan vagy!
Már gyerekkorodban is az volt, hogy: "Apa, focizhatok?
Teniszezhetek? Kosárlabdázhatok?".
Én nagyon határozott vagyok.
Golfozom. Anyád mellett döntöttem.
Egyből el is vettem gond nélkül.
De az egy előre elrendezett házasság volt.
Hány nővel voltál együtt anya előtt?
- Kettővel. - Kettővel? Csak kettővel?
- Mi volt a baj az első hölggyel? - Kicsit túl magas volt.
Amint felállt, mondtam is magamban, hogy... "Nem, nem!"
Meg kell tanulnunk döntéseket hozni, haver!
Olyan vagy, mint a fügefa előtt ülő nő,
aki addig bámulja az ágakat, amíg el nem korhad a fa.
Milyen nőről meg fáról beszélsz?
Amiről Sylvia Plath írt Az üvegburában.
Még mindig nem olvasol. Csak ülsz a Youtube előtt.
És nyomkodod azt az ízét...
Oké.
Nézd, még fiatal vagy! Még bármit kezdhetsz az életeddel.
Karriert építhetsz, randizgathatsz, utazhatsz.
Még családot is alapíthatsz.
De el kell döntened, hogy mit szeretnél,
és utána tenned is kell érte!
Mert ha nem így teszel, akkor nem haladsz sehova,
és a fa elkorhad.
Menj el egy könyvesboltba, és vedd meg!
És ha már arra jársz, megvennéd nekem a Harry Potter sorozatot?
Nem vagy már egy kicsit idős belekezdeni?
Úgy hallottam, hogy jó könyvek.
Oké.
A francba! Rohannom kell a kórházba!
Valakinek a torkán akadt egy csirkecsont.
Rendben. Sok sikert! Majd a premieren találkozunk!
A JÁRVÁNY
Meséljen kicsit a karakteréről!
Igazából dr. Vincent a film központi eleme.
Ő a közönség hangja.
Mint régen a görögöknél a kórus. Csak az esetemben a kórus indiai.
Köszönöm szépen. Jó filmnézést!
- Az az indiais dolog nagyon vicces volt. - Bumm!
Mi a pálya, nagymenő?
Haver, ez elképesztő!
Nekimentem Morris Chestnutnak, és elküldött az anyámba.
- Szuper volt! - Pajti!
Gratulálok, haver. Annyira büszke vagyok rád!
Ezért szeretnélek meglepni egy kis aprósággal ezen a különleges napon.
- Az Us Weekly egy száma? - Most már te is hollywoodi nagymenő vagy.
Tudnod kell, hogy miket beszélnek rólad.
Azta, írtak rólam?
Nem, de van benne egy remek cikk Hollywood tíz legrondább vádlijáról.
- Így majd jobban tetszik a sajátod. - Köszi, pajtás.
Nagyon nagy a fényűzés egy olyan filmért,
amiben egysíkúak a karakterek és lapos a története.
Hé, elég a filmkritikus énedből, hol van a barátságos éned?
Oké. Egyszer kivételt teszek miattad.
A rohadt életbe! Még ingyen kukorica is van.
Komolyan? Ez a barátod eddigi legnagyobb szerepe,
és te az ingyen kukorica miatt vagy izgatott?
Mindkettő miatt izgatott vagyok.
Én is. Menjünk kukoricázni!
Nagyon király lesz!
Srácok, várjatok egy kicsit! Nem érzem jól magam.
Engem is elkapott a járvány!
Indulás!
Gyerünk!
Mi a fasz? Minden részemet kivágták?
Ez olyan aljas húzás volt! Legalább szóltak volna a premier előtt.
És még megkértek, hogy nyilatkozz Billy Bushnak.
Főnök, mi történt? Rossz terembe ültünk be? Hol maradtál a filmből?
Kivágtak a filmből, pajti.
Ölelés!
Megszoríthatsz. Meg sem fogom érezni.
Próbáld meg a pozitív oldalát nézni! Legalább a fizetés jó volt.
Nem igazán. Inkább az volt a célom, hogy megmutathassam magam.
De legalább jó promóciós anyagot tudsz összedobni a jeleneteidből.
Nem hiszem. Nincs hozzáférésem a filmhez. Azt sem tudom, kihez fordulhatnék ezzel.
Akkor legalább beírhatod az IMDb-s oldalara, szóval...
Kétlem, mert nem szerepeltem a filmben.
Akkor hivatalosan is kifogytam a pozitív oldalakból.
Bocsi, haver.
Hol van anya?
Lebetegedett. És a film címe az, hogy A járvány.
Ő erre tényleg elkapott valamit, és hazament.
Nem maradt le semmiről, mert kivágtak a filmből.
Ne csüggedj!
Még szerepelhetsz egy másik Go-Gurt reklámban.
Az olyan jó volt.
Ja, de az vagy öt éve volt.
Ha a színészkedés az álmod, akkor arra kell koncentrálnod!
- Az "álom" lehet, hogy egy kicsit erős. - Akkor miért nem tanulsz ügyvédnek?
Micsoda? Nem fogok ügyvédnek tanulni.
Akkor mivel szeretnél foglalkozni?
Nem tudom.
A sürgősségiről hívnak.
Helló, John! Mi a helyzet?
Most csak viccelsz, ugye?
Egy uborkát? Hova?
A fenekébe? Úristen!
Indulok.
Mi történt?
Valakinek egy uborka szorult a fenekébe.
El kell mennem kivenni. Szia!
Szeretnél inni még egy felest?
Nem. Csak másnapos lennék holnap.
A francba! Ott megy Todd, a rendező.
Beszéltél már vele?
Nem. Lehet, hogy oda kéne mennem, és kínos módon
megbeszélnem vele, hogy mi történt.
Igen. Legalább annyi legyen benne, hogy megmondja, hogy miért vágott ki.
Helló, haver!
Helló! Mi a helyzet?
Akkor dr. Vincent nem fért bele a filmbe, mi?
Nem, sajnálom, pajti. Nagyon jó voltál, de ki kellett hagynunk pár dolgot.
Elég kínos helyzet volt, mert meghívtam a barátaimat meg a családomat.
Legalább szólhattál volna a premier előtt.
Szólhattam volna, de nem tettem.
Tényleg csak ennyi a magyarázat? Mekkora seggfej vagy!
- Nyugi! - Miért vágtad ki?
Hé, nyugi már! Csomószor megesik az ilyen.
Nem Dev az első színész, akit kivágnak egy filmből.
Igazából örülök is, hogy kivágtad,
mert nézhetetlen volt a filmed.
- Ne csináld már! - Hé! Mellesleg,
tiszta szar volt a filmed.
Ésszel!
- Kurva szar volt. - A fenébe már!
Igazán elbűvölő! Örültem!
Fogyasszatok egészséggel, ami már úgy látom, hogy megtörtént!
Megyek, megölelem Dulé Hillt,
mert ő egy kedves ember, veletek ellentétben.
- Mi a fasz? - Mi az?
El sem hiszem, hogy ezt te csináltad.
Látod? Megmondtam, hogy jó szakács lennél.
Hé! Mi a baj?
- Semmi. - Tényleg? Biztosan?
Nem úgy nézel ki. Csak bámulsz magad elé, és...
Hogy kéne kinéznem? Így?
Nem, csak... szeretném, ha figyelnél rám,
amikor hozzád beszélek.
Próbálnám összeszedni magam
ezután a borzasztó este után.
Rémlik?
Egy film premierjén voltunk, amin annyit dolgoztam,
és aztán teljesen kivágtak belőle.
Utána pedig részegen lehordtad a rendezőt.
Oké, bocsánat.
Csak jót akartam.
Sajnálom, hogy kivágtak.
Semmi baj.
De már ezelőtt is olyan csendes voltál.
Minden rendben van?
Rendben. Ha szeretnél beszélni erről, akkor hajrá!
Őszinte leszek veled, de akkor ígérd meg,
hogy nem leszel rám mérges, és megbeszéljük normálisan!
Ígérem. Kérlek, légy őszinte velem!
Nagy beparáztam Larry és Andrea esküvőjén.
Ott voltak azok az eskük...
meg a házasság gondolata, meg minden...
és kicsit bepánikoltam.
- Miért? - Nem tudom.
Amikor fiatalabb vagy, és a 20-as éveidben jársz,
akkor minden olyan zavaros a jövődet illetően.
Nem tudod, hogy merre tartasz.
Vannak benne csavarok. Meg meglepetések.
De ahogy öregszel,
egyre tisztább lesz minden, és tudod, hogy merre tartasz,
egyre kevesebb a meglepetés, az izgalom,
és tisztán látod, mi következik.
Akkor arra célzol, hogy nem elég izgalmas a kapcsolatunk?
Nem. Csak...
az én koromban minden olyan komoly.
Lehet, hogy a mostani munkám és kapcsolatom
az utolsó munkám és kapcsolatom, érted?
Ez elég nagy nyomást jelent számomra.
Oké, ezt megértem.
Akkor ez azt is jelenti, hogy nem vagy biztos a kapcsolatunkban?
- Nem jelenti azt. - Mert nekem eléggé így hangzik.
Nem vagy biztos benne, hogy velem akarsz lenni, és nem tetszik amerre tartasz,
és kurvára nem akarod ezt az egészet.
Nem erről van szó. De ha így is lenne, akkor ilyen rossz ember lennék emiatt?
Vagy te mindenben teljesen biztos vagy?
Nem kételkedsz, nem félsz néha?
Nem vagyok benne teljesen biztos.
Akkor mennyire vagy biztos benne?
Miért nem írjuk le mindketten számokban?
Érdekes kis kísérlet lenne.
Komolyan? Le szeretnéd írni?
Hogy mennyire vagyok biztos kettőnkben?
Ez egy borzasztó ötlet! Miért nem beszéljük inkább meg?
Azt már megpróbáltuk, de te csak kiborulsz rám.
Oké, rendben, írjuk le!
Nyolcvan százalék.
Hetven százalék.
- Mi az? A 70 magas százalék. - Nem annyira, mint a 80, amit én írtam.
Örülök, hogy ezt írtad, de a 70 is ugyanolyan magas százalék.
Nem. Ha a Rotten Tomatoeson egy film 70%-ot kap,
akkor megoszlanak a vélemények, én pedig nem nézem meg.
Szóval szerinted, ha a kapcsolatunk egy film lenne, te nem néznéd meg.
Csak próbáltam óvatos lenni. Nem akartam hozzád képest túl magasat írni.
Mit számít ez?
Nem kellett volna egyből 100-ast írnunk mindkettőnknek?
Mint Larrynek és Andreának?
Ha csak 70 és 80 telik tőlünk, akkor mit csinálunk együtt?
Úgy látszik, hogy kimatekoztad a kapcsolatunkat.
Azt hiszem, jobb lesz, ha Melindánál maradok egy ideig.
Micsoda? Erre elmész? Csak úgy elmész?
Igen, mert biztos vagyok benne, hogy most nem akarok veled lenni.
Úristen, főnök! Tényleg borzasztó ötlet volt!
Mi ütött beléd?
Nem tudom. Akkor jó ötletnek tűnt.
Izgatott is lettem a saját ötletemtől.
Lehet, hogy felhasználom majd, ha szakítani akarok.
Rachelt jó gyorsan felhúzta.
Akkor ennyi volt?
Nem tudom. Nem igazán zártuk le.
Csak pár napig az egyik barátnőjénél marad.
Mármint a kísérlet alapja amúgy jó ötlet.
Nem vagy már 22. Ha belekezdesz egy kapcsolatba, biztosra akarsz menni.
Valami komolyat akarsz. Lehet, hogy jobb is, hogy előjött ez.
Talán. De remélem, hogy pár nap múlva megoldódik ez az egész.
Amikor becsukod a szemed, Devet és Rachelt látod
egy meghitt családi házban, sok kis Devvel,
vagy magadat látod bulizás közben más hölgyekkel?
Csak sötétséget látok.
Úristen! Akkor itt a világvége!
AZ ÜVEGBURA
"A szemem előtt hajtott ki az élet,
akárcsak egy zöld fügefa a könyvben.
Minden ág végén, mint egy nagy, lila füge,
egy-egy csodás élet hívogatott engem.
Az egyik füge egy férj volt
és egy boldog ház, teli gyerekekkel,
egy másik füge egy híres költő,
egy másik füge pedig egy zseniális egyetemi tanár,
egy másik pedig Európa volt,
Afrika és Dél-Amerika,
egy másik I. Constantinus volt és Szókratész és Attila
és csomó más szerető
furcsa nevekkel és különleges foglalkozásokkal.
És ezek felett a fügék felett
még több füge volt, amik alig látszódtak.
Láttam, ahogy ennek a fügefának az ágain ülök,
és éhezem, mert nem tudom eldönteni,
hogy melyik fügét válasszam.
Mindegyiket meg akartam kapni,
de tudtam, amint kiválasztok egyet, a többi eltűnik.
Amíg tanácstalanul üldögéltem ott,
a fügék elkezdtek elhalni.
Egyenként
potyogtak a földre a lábam elé."
KÖNYVFELVÁSÁRLÁS
- Szia! - Szia! Hogy vagy?
Tudnánk személyesen beszélni egy kicsit?
Igen, jó ötlet.
Szia!
Vörösre festetted a hajad!
Dev, Tokióba költözöm.
Tessék?
Miért csinálod ezt?
Azt hittem, hogy jól mennek a dolgok,
aztán elgondolkoztam azon, amit mondtál,
hogy minden túl komoly,
és van igazság abban, amit mondtál.
És ott van a nővérem, aki Párizsba akart költözni,
de már sosem lesz rá lehetősége,
és ha ezt nem teszem meg most, akkor már sosem fogom.
Jól átgondoltad ezt az egészet? Miből fogsz élni?
Még japánul sem tudsz.
Nem tudom. Majd megoldom.
Nézd, szeretlek, de ezt kell tennem.
Ez fontos számomra. Nem akarok egyszer arra kelni, hogy...
"Mi lett volna, ha elmegyek Japánba?"
Mindig biztosra megyek,
és már elegem van ebből.
Már nincs sok időnk ilyen őrült dolgokat csinálni,
és nem akarok egyszer arra eszmélni,
hogy már többé esélyem sincs ilyenekre.
Sajnálom.
Nagyon, nagyon sajnálom.
El sem hiszem, hogy mindkettőnket teljesen kivágták a filmből.
Ja. Mondjuk a Konyhacsata 3-ban is ez volt velem.
Teljesen kivágták azt a részt, amikor legyőzöm Marquise-t a piteevő versenyen.
Veled mi újság?
Hát,
ezen az egészen kívül még a barátnőm is elhagyott.
- Japánba költözött. - Azta!
Ennél messzebb nem is mehetett volna tőled.
Ja.
Ez... Ez elég szarul hangzik.
Volt ez az ötletem, hogy adjuk meg százalékban,
hogy mennyire tartjuk valószínűnek, hogy együtt öregszünk meg.
Nem végződött jól.
Még szép, hogy nem. Borzasztó ötlet volt. Mi ütött beléd?
- Nem tudom. - Ez annyira, de annyira rossz ötlet volt.
Nagy hülyeség volt.
Ő mennyit írt?
- Hetvenet. - A 70 nem is olyan rossz.
De nem is jó.
Az egy hármas alá. Az szörnyű!
A 20 vagy a 30, na az rossz lett volna.
A 70 elmegy.
Az még... a megfelelt kategória.
De nem 100-at kellett volna írnia?
Elmentünk egy esküvőre,
és az eskük elképesztőek voltak.
És tudom, hogy az eskük mindig nagyon romantikusak meg minden,
de akkor is... úgy tűnt, hogy 100-on állnak mindketten.
Jól hangzik, de a 100 lehetetlen.
Mármint, remek a házasságom, de néha 90-en vagyunk.
Máskor meg 20-on vagy 30-on.
Ez mindig ingadozik. Nincs egy állandó szám.
Úristen!
Te vagy a faszi a Mucinex reklámból?
- Igen, én. - Beszarok!
Úristen! Te voltál a fika!
Jaj, ne, csak a Mucinexet ne!
Ez állati király, haver!
- Éppen beszélgettünk, szóval... - Szuper.
Ja, persze, haver.
Egy szó nélkül lefényképezett.
Micsoda bunkó!
Még egyszer, sajnálom az egészet. Tényleg szarul hangzik.
- Ja, elég húzós. Nem tudom, mit tegyek. - Ilyenek a komoly kapcsolatok.
Nem várhatod el, hogy egyből lobogva lángoljon a tűz.
Nem dobhatod rá egyből a nagy rönköket.
Először a gyújtósról kell gondoskodnod.
Azután rakhatod csak rá a nagy rönköket,
és csak ekkor lesz lobogó tüzed,
és ettől lesz jó egy párkapcsolat.
De légy észnél!
Néha nehéz gyújtóst találni,
mármint jó gyújtóst,
szóval... becsüld meg, ha találsz!
FOGLALÁS VÉGLEGESÍTÉSE
REPÜLŐJEGY FOGLALÁSA FOLYAMATBAN
MINDEN KÉSZ, DEV
- Adhatok egy pokrócot? - Köszönöm.
Járt már valaha ott?
Nem. Ez lesz az első alkalom.
És mi szél hozta Olaszországba?
A tésztafélék?
Enni is szeretem őket, készíteni is,
szóval pár napja úgy döntöttem, hogy összecsomagolok mindent,
és Olaszországba költözök, hogy szakácsnak tanulhassak.
Azta! Meddig tervez maradni?
Nem tudom.
Bátor húzás volt.
És ezt csak így, a semmiből?
Csak így, a semmiből.
Ezt a sorozatot kedves barátunk emlékére ajánljuk
A feliratot fordította: Szabó Gábor